Virtual Date - Play Virtual Date at Gamepost.com
Virtual Date (1.66 MB) toegevoegd op 25 Jun 2011 13,234 keer gespeeld 1 speler, Flash, Simulatie, Meisje, Liefde, Gratis
<a target="_blank" href="https://www.gamepost.com/games/virtual_date"><img alt="Virtual Date" class="playable" src="https://img-hws.gamepost.com/cloud/y8-thumbs/27075/big.gif" /><br />Virtual Date<br />Speel nu!</a> RESENSIE: ‘Charlie’s Angels’ kry net nie vlerke nie | Netwerk24
Deur Christiaan Boonzaier 13 November 2019 15:08
Het enigiemand daarvoor gevra? Wel, dit bly seker met enige rolprentreeks ’n ope vraag . . .
Anders as die TV-reeks – of twee reekse, sou jy op die mislukking van 2011 aandring – en die vorige twee rolprente, Charlie’s Angels (2000) en Charlie’s Angels: Full Throttle (2003), spring die aksie in die draaiboekskrywer en regisseur Elizabeth Banks se nuwe verbeelding met net twee engele, Jane (Ella Balinska) en Sabina (Kristen Stewart), weg.
Daarby is die engele se bestuurder en beskermengel, Bosley, ook verdriedubbel, en word die karakter om die beurt deur Banks, sir Patrick Stewart en Djimon Hounsou vertolk. Dié nuwe kinkel is welkom.
Die aktrises Kristen Stewart (links), Ella Balinska (middel) en Naomi Scott is die nuwe ‘Charlie’s Angels’.Foto: Sony Pictures Releasing
Die derde engel, die stelselingenieur en fluitjieblaser Elena (Naomi Scott), word stelselmatig by die partytjie betrek nadat sy die hele span van ’n skoon energiebron inlig wat boosaarde ook as ’n wapen kan gebruik.
Wanneer die toestel in die verkeerde hande beland, (fliekgangers sou dit natuurlik nooit kon voorspel nie!) spring al die Angels en Bosleys in om die wêreld van oordramatiese ondergang te red.
Fliekgangers wat tussendeur al die “swaar” flieks op die kringloop op soek is na grootskerm-aksie, gaan moontlik hier ’n bietjie bevrediging kry en daarby ook die sporadiese humor waardeer, maar ’n rafeldun storielyn maak die eindproduk betreklik flou – ’n kenmerk waarvoor Banks as skrywer-regisseur al hoe meer berug word.
In vergelyking met sy voorgangers, wat tot vandag toe ten minste met heelwat onvergeetlike vegtonele kan spog, is die nuwe aflewering ook nie opwindend nie en is dit maklik vergeetbaar. Hier word heel duidelik ’n fondament gelê vir ’n opvolg of twee, maar dié proloog maak dié resensent definitief nie honger vir nog nie.
Wenk: Bly in jou sitplek wanneer die fliek klaar is – daar is heelwat ekstra-aksie en verrassende gasverskynings, ook deur een van die oorspronklike Angels, wanneer die erkenningslys begin rol.
Met o.a. Kristen Stewart, Naomi Scott, Ella Balinska, Elizabeth Banks, Patrick Stewart en Djimon Hounsou. Regie: Elizabeth Banks. Ouderdomsbeperking: 13 GT. Tydsduur: 118 min. In 2D, IMAX, 4DX en D-BOX.
Meer oor: Ella Balinska | Patrick Stewart | Charlie's Angels | Kristen Stewart | Djimon Hounsou | Flieks | Naomi Scott
RESENSIE: In ‘Doctor Sleep’ gaan jy g’n uiltjie knip